                                                                                                              eelnõu

NARVA LINNAVOLIKOGU

 OTSUS

Narva





                                  2006.a nr…..

Projekteerimistingimuste määramine

( 3.Roheline tn.9 hoone ehitamine äri-, büroo- ja eluruumide tarbeks detailplaneeringu alusel )

Vastavalt Kohaliku omavalitsuse korralduse seaduse  § 22 lõikele 2, Ehitusseaduse  § 19 lõikele 3. 
Linnavolikogu otsustab:


Määrata projekteerimistingimused 3.Roheline tn.9 hoone äri-, büroo- ja eluruumideks ehitusprojekti koostamiseks detailplaneeringu alusel järgnevalt:

	1. ÜLDANDMED



	1.1  Tellija                                           
	OÜ Tšupova,  reg.kood 10631664
3.Roheline tn.9, 20605 Narva

	1.2  Asukoht, algandmed                                         
	Narva linn, 3.Roheline tn.9
Ehitisalune pindala  500,0 m2
Krundi pind  727,0 m2

Maakasutuse sihtotstarve: ärimaa/elumaa

	1.3  Projekteerimistingimused on kehtivad 2 aastat alates otsuse jõustumisest.              

	1.4  Projekteerimistingimuste koostamise alus     

1.4.1 Projekteerimistingimuste taotlus 05.12.06.a avaldus nr.1772/1-11,

        Olga Tšupova - juhatuse liige
1.4.2 Ehitusseadus

1.4.3 Eestis kehtivad normatiivid, EPN.

	2. PROJEKTEERIMISE EESMÄRK




2.1 Projekti koostamise eesmärgiks on hoone ehitamine äri-, büroo- ja eluruumide tarbeks, samuti olemasolevate ehitiste lammutamine. Maa-alal on olemas kehtiv detailplaneering.
	3.  ÜLDNÕUDED




3.1 Ehitusprojekt koostada kooskõlas Eestis kehtivate projekteerimisnormidega ja Majandus- ja Kommunikatsiooniministri kehtestatud 27.12.2002.a. määrusega nr 70 „Nõuded ehitusloa taotlemisel esitatavale ehitusprojektile“.
3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lg 4 p1).

3.4 Projekt peab olema heaks kiidetud kõigil ehitusseadusega ettenähtud juhtudel.

3.5 Projekti koostamisel arvestada 3.Roheline 9 maa-ala detailplaneeringuga.

3.6 Esitada projekti nimetus vastavalt projekteerimistingimustele.

3.7 Väljastatud projekteerimistingimused lisada projekti kausta.

3.8 Ehitusprojekt koostada vastavalt Eesti standardile EVS 811:2002.

3.9 Esitada ehitusprojekti sõltumatu ekspertiis. (Ehitusseadus § 21 p.2)
3.10 Esitada töödekorraldamise projekt. Ehitusplatsi plaanil näidata: masinate ja seadmete paiknemiskohad, montaažikraanade asetus ja tegevustsoonid, ehitusmaterjalide ja jäätmete ladustamiskohad, ajutised ehitised ja piirid,  transpordi liikumisteede mõõtmed ja nende paiknemine, ehitusplatsi ajutine valgustus ja korrashoid jne. ( Töötervishoiu ja tööohutuse nõuded ehituses §4). 
3.11 Esitada Arhitektuuri ametisse hoone välisviimistluse ja arhitektuurse osa eskiis (vähemalt 2 varianti) heakskiidu saamiseks.
	4. ARHITEKTUURSED JA LINNAEHITUSLIKUD TINGIMUSED


4.1 Hoonete arv krundil: 1.

4.2 Krundi maksimaalne täisehitus: vastavalt detailplaneeringule, arvutus näidata asendiplaanil.
4.3 Suurim ehitusalune pindala: 500 m².

4.4 Hoone lubatud suurim kõrgus:  14,0 m planeeritud maapinnast. 
4.5 Korruselisus: soklikorrus + 3
4.6 Katusekalle: 0-15°
4.7 Katusekatte materjal: tuldtõkestav, vastavalt ehitusmaterjalide ja-toodete terviseohutuse nõuetele.
4.8 Arhitektuur: kõrgetasemeline, kaasaegne, esteetiline, piirkonna elukvaliteeti parandav. 
4.9 Tagada puuetega inimeste liikumisvõimalused vastavalt Eesti Projekteerimisnormidele 13.2.

4.10 Soklikorrusel maa-aluse autoparkla ehitamine.

4.11 Välisviimistlus: kasutada kaasaegseid väärikaid materjale sobitades linnaehituslikku miljöösse. Mitte kasutada plastikmaterjale. Mitte kasutada põhivärvidena halle ning tuhme värvitoone. Välisviimistluse ja värvilahenduse pass esitada projekti koosseisus. 

4.12 Välisvalgustus: projekteerida tänavavalgustus ja hoone dekoratiivne valgustus. 

4.13 Siseviimistlus: kasutatavad materjalid peavad vastama ruumide sihtotstarbele ja tervisekaitsenõuetele. Siseviimistluse lahendus esitada projekti koosseisus.

4.14 Tehnosüsteemide projekteerimine.

4.15 Piirded: hekk kõrgusega kuni 1,2 m.
4.16 Parkimiskohad: lahendada 3.Roheline tn.9 krundi piires, vastavalt normatiivile.

4.17 Keskkonnakaitsemeetmed: lahendada projekti koosseisus. Lahendada kõlbmatu ehitusprahi utiliseerimine.
4.18 Asendiplaan: näidata tehnovõrgud, lammutatavad ehitised, sõidu- ja kõnniteede ning parkimiskohtade paiknemine, määratleda pinnakatted, lahendada väljasõit krundilt.
4.19 Haljastus: põhimõtteline kujunduslik-funktsionaalne lahendus näidata asendiplaanil. 
4.20 Heakorrastus: lahendada projektiga.
4.21 Teed ja juurdepääsud: kõvakate, teekattekivid, teekatteplaadid. 
4.22 Jäätmekäitlus: lahendada projektiga.

4.23 Projekti koosseisus esitada lisaks:   

- seadmete paigutuse plaan,

- põrandate plaan ja lõiked,

- akende ja uste eksplikatsioon,

- seinte spetsifikatsioon ja lõiked,

- reklaami projekt.

4.24 Näidata mõõdistusjoonistel lammutatavad tarindid.

4.25 Näidata lammutustööde järjekord.

4.26 Näidata lammutatavate materjalide ligikaudsed kogused eraldi materjalide kaupa.

4.27 Näidata lammutusmaterjalide kasutamise ja jäätmete paigutamise kohad. Millised lammutusjäätmeid ladustatakse, millised viiakse käitlusesse.

	5. INSENERTEHNILISED ERITINGIMUSED



5.1 Esitada projekti koosseisus insener-tehniline projektlahendus vee, kanalisatsiooni, elektrivarustusele, ventilatsioonile ja küttele.
5.2 Eriosadele taotleda tehnilised tingimused ja projektid kooskõlastada vastavate võrguvaldajatega.

5.3 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
	6. KOOSKÕLASTUSED




6.1    Ida-Eesti Päästekeskuse Narva Keskkomando.
6.2    Ida-Virumaa Tervisekaitsetalitus.
6.3    Ida-Virumaa Keskkonnateenistus.

6.4    Linnavara ja-Majandusameti kommunaalmajanduse osakond.
6.5    Narva Linnavalitsuse Arhitektuuri- ja Linnaplaneerimise Amet.

	7. RAKENDUSSÄTTED




7.1 Otsus jõustub seadusega sätestatud korras.
7.2 Otsuse võib vaidlustada Tartu Halduskohtu Jõhvi kohtumajas 30 päeva jooksul arvates otsuse  teatavakstegemisest.
Mihhail Stalnuhhin

